
Parlamentul  României

Camera  Deputaţilor
Comisia pentru Sănătate şi Familie
                 Nr. 28/ 13/ 10 februarie 2005 

A V I Z 

asupra proiectului de Lege privind aprobarea Ordonanţei de urgenţă a Guvernului nr.129/2004 pentru modificarea Legii nr.346/2002 privind asigurarea pentru accidente de muncă şi boli profesionale 

( PLX 13/2005)


Cu adresa nr.PLX 13 din 7 februarie 2005, Biroul Permanent, în conformitate cu art.89 şi art.108 din Regulamentul Camerei Deputaţilor, republicat , a sesizat Comisia pentru sănătate şi familie spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.129/2004 pentru modificarea  Legii nr.346/2002 privind asigurarea pentru accidente de muncă şi boli profesionale ( PLX 13/2005) .

În urma examinării, în şedinţa din 9.02.2005, Comisia pentru sănătate şi familie a hotărât, în unanimitate, avizarea favorabilă a proiectului de lege cu următoarele amendamente care au fost însuşite de comisie:
1. La articolul I punctul 8 se elimină.
Motivare: Se propune ca textul art.27 să rămână în forma existentă în Legea nr.346/2002 deoarece suma de 3 % pentru administrarea fondului este exagerată în condiţiile în care intervine Casa Naţională de Asigurări de Sănătate.

Autor: dl.dep.dr.Paveliu Sorin ( Grup Parlamentar al PNL ).

2. La articolul I punctul 9 va avea următorul cuprins:

„Alineatul (1) al articolului 28 va avea următorul cuprins:

„Art.28 – (1) Unităţile care efectuează prestaţii şi servicii medicale se stabilesc de asigurator în vederea reabilitării medicale şi recuperării capacităţii de muncă a asiguraţilor care au suferit accidente de muncă şi boli profesionale.”

Motivare: Se propune ca textul alin.(2) al art.28 să rămână în forma existentă în Legea nr.346/2002 deoarece costurile incumbate de accidente sunt mai mari decât tarifele practicate de unităţile sanitare în relaţiile cu Casa Naţională de Asigurări de Sănătate .

Autor: dl.dep.dr.Paveliu Sorin ( Grup Parlamentar al PNL ) .

3. La articolul I punctul 15 va avea următorul cuprins:

„15. Articolul 62 va avea următorul cuprins:

Art.62. – (1) Nemodificat.

(2) Activităţile de prevenire se realizează prin intermediul unei persoane juridice abilitate să exercite servicii externe de prevenire a accidentelor de muncă şi a bolilor profesionale.

(3) Se elimină.
(4) Devine alin.(3).

Motivare: Dacă activitatea de prevenţie este exercitată necorespunzător,  CNPAS nu se poate întoarce împotriva  sa în vederea recuperării prejudiciului CNPAS nu poate fi şi asigurator şi prestator în acelaşi timp.

Autor: dl.dep.dr.Paveliu Sorin ( Grup Parlamentar al PNL ) .

4. La articolul I punctul 16 va avea următorul cuprins:
„16. Articolul 63 va avea următorul cuprins:

„Art.63. – Personalul tehnic - , care desfăşoară activităţi de prevenire a accidentelor de muncă şi a bolilor profesionale, precum şi personalul medical specializat în medicina muncii au următoarele atribuţii:

a) – j) Nemodificate

Motivare: Din textul introductiv al art.63 s-a eliminat sintagma „al asiguratorului” cu motivaţia de la pct.3 din prezentul aviz.
Autor: dl.dep.dr.Paveliu Sorin ( Grup Parlamentar al PNL ) .


În raport de obiectul şi conţinutul său, prezentul proiect de lege face parte din categoria legilor organice în conformitate cu prevederile articolului 76 alineatul (1) din Constituţia României, republicată.

